У Вікіпедыі ёсць артыкулы пра іншых асоб з прозвішчам Мілеўскі.
**Арцём Мілеўскі** (укр.: Артем Мілевський; нар. 12 студзеня 1985, Мінск) — украінскі футбаліст беларускага паходжання, нападнік. Ігрок нацыянальнай зборнай Украіны (2006—2012).

Сястра — Ксенія Уладзіміраўна Мілеўская.

Клубная кар’ера
---------------

Пачынаў кар’еру ў Беларусі, з сямі гадоў трэніраваўся ў мінскай школе «Змена».

У 2000 года ва ўзросце 15 гадоў пераехаў ва Украіну і паступіў у футбольную акадэмію трэнера Паўла Якавенкі. У 2001—2002 гадах за другую каманду «Барысфена», а пасля трапіў у сістэму кіеўскага «Дынама». Спачатку выступаў за другую каманду, з 2005 года замацаваўся ў першай камандзе «Дынама».

У лістападзе 2012 года галоўны трэнер «Дынама» Алег Блахін перавёў Мілеўскага ў дубліруючы склад. Цікавасць да іграка сталі праяўляць розныя клубы. У верасні 2013 года па заканчэнні кантракта пакінуў «Дынама» і стаў іграком турэцкага «Газіянтэпспора», аднак ужо 31 снежня таго ж года разарваў пагадненне з турэцкім клубам з-за нявыплаты заробку.

У лютым 2014 года на правах свабоднага агента стаў іграком казахстанскага клуба «Актабэ», аднак не здолеў паспяхова прайсці медыцынскі агляд, і пераход быў скасаваны. У ліпені 2014 года стаў іграком харвацкага «Хайдука». У сезоне 2014 правёў за клуб 27 матчаў (21 у чэмпіянаце Харватыі, 5 у Кубку і 1 Лізе Еўропы), забіў 3 галы (усе ў чэмпіянаце). У верасні 2015 года датэрмінова разарваў кантракт з «Хайдукам». Неўзабаве, у кастрычніку стаў іграком клуба «Спліт», які ўзначальваў былы ігрок кіеўскага «Дынама» Горан Сабліч, але ўжо праз месяц вымушаны быў яго пакінуць.

У канцы 2015 — пачатку 2016 гадоў знаходзіўся ў Беларусі, дзе цікавасць да Арцёма праяўлялі мінскае «Дынама» і барысаўскі БАТЭ. У лютым 2016 года нападнік падпісаў кантракт з румынскай «Канкордыяй». З паўгады ў «Канкордыі» забіў 5 галоў у чэмпіянаце Румыніі.

1 верасня 2016 года стаў іграком расійскага клуба «Тосна». Па выніках сезона 2016/17 дапамог «Тосна» выйсці ў Прэм’ер-лігу. У ліпені 2017 года разарваў кантракт з расійскім клубам і неўзабаве вярнуўся ў Беларусь, падпісаўшы кантракт з брэсцкім «Дынама». У складзе брэстчан стаў асноўным нападнікам, у другой палове сезона 2017 правёў за клуб 18 матчаў (15 у чэмпіянаце, 1 у Кубку і 2 у Лізе Еўропы) і забіў 5 галоў (усе ў чэмпіянаце). У ліпені 2018 года па пагадненні бакоў пакінуў брэсцкі клуб.

У жніўні 2018 года перайшоў у венгерскі клуб «Кішварда». У студзені 2019 года вярнуўся ў брэсцкае «Дынама», падпісаўшы двухгадовы кантракт. У сезоне 2019 у якасці трывалага іграка асновы дапамог дынамаўцам стаць чэмпіёнамі Беларусі. Заставаўся іграком асновы ў 2020 годзе, толькі ў канцы сезона стаў часцей выхадзіць на замену.

У снежні 2020 года перайшоў у «Мынай», гуляў за гэты клуб да канца сезона 2020/21. У верасні 2021 года абвясціў аб завяршэнні кар’еры.

Міжнародная кар’ера
-------------------

Выступаў за юнацкую зборную Беларусі, апошні матч у яе складзе правёў 28 верасня 2000 года.

Пасля перезду ва Украіну выказаў жаданне выступаць за яе зборную, але Беларуская федэрацыя футбола не жадала саступаць Федэрацыі футбола Украіны перспектыўнага іграка. Пачаўся скандал, у які ўмяшаўся прэзідэнт ФІФА Ёзэф Блатэр. У выніку была дасягнута дамоўленасць, і беларускі бок адмовіўся ад Мілеўскага, які на той час ужо атрымаў грамадзянства Украіны.

Не згуляўшы ніводнага матча за нацыянальную зборную, быў заяўлены на фінальную частку чэмпіянату свету 2006 у Германіі. Там і дэбютаваў у зборнай, выйшаўшы ў матчы супраць Саудаўскай Аравіі на замену на 86-й хвіліне замест Андрэя Шаўчэнкі. У матчы 1/8 фіналу супраць Швейцарыі ў серыі пасляматчавых пенальці выканаў удар у «стылі Паненкі», які стаў галявым. Усяго правёў 4 матчы на чэмпіянаце свету.

Пазней гуляў за зборную ў адборачных цыклах да чэмпіянату Еўропы 2008 і чэмпіянату свету 2010, у апошнім быў іграком асноўнай абоймы. Прымаў удзел у хатнім для Украіны чэмпіянату Еўропы 2012, дзе правёў усе 3 матчы.

Дасягненні
----------

* Украіна 01Чэмпіён Чэмпіён Украіны (3): 2003/04, 2006/07, 2008/09
* Украіна 02Сярэбраны прызёр Срэбраны прызёр чэмпіянату Украіны (6): 2004/05, 2005/06, 2007/08, 2009/10, 2010/11, 2011/12
* Украіна Уладальнік Кубка Украіны (4): 2002/03, 2004/05, 2005/06, 2006/07
* Украіна Уладальнік Суперкубка Украіны (3): 2006, 2009, 2011
* Украіна Найлепшы бамбардзір украінскай Прэм’ер-лігі: 2009/10
* Украіна Футбаліст года Украіны: 2009
* Беларусь 01Чэмпіён Чэмпіён Беларусі: 2019
* Беларусь Уладальнік Кубка Беларусі: 2018
* Беларусь Уладальнік Суперкубка Беларусі (3): 2018, 2019, 2020
* Беларусь У спісе 22 найлепшых ігракоў чэмпіянату Беларусі (2): 2017, 2019
* Срэбраны прызёр моладзевага чэмпіянату Еўропы: 2006

Зноскі
------

1. ↑  Artem Milevsky // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  ARTEM MILEVSKYI // Argentine Soccer Database<a href='https://wikidata.org/wiki/Track:Q19368470'></a>
3. ↑  «Хайдук» объявил о расторжении контракта с Артемом Милевским
4. ↑  Артем Милевский подписал контракт со «Сплитом»
5. ↑  Милевский покинет «Сплит» по семейным обстоятельствам
6. ↑  Милевский был задержан полицией за вождение в пьяном виде, «Сплит» расторг контракт с футболистом
7. ↑  Румынская «Конкордия» объявила о подписании контракта с Артемом Милевским
8. ↑  Милевский перешел в «Тосно»
9. ↑  Артем Милевский стал игроком брестского "Динамо"
10. ↑  Брестское "Динамо" объявило о расторжении контрактов с Милевским и Гавриловичем
11. ↑  Артем Милевский стал игроком венгерской "Кишварды"
12. ↑  Артем Милевский подписал 2-летний контракт с брестским "Динамо"
13. ↑  Артем Милевский продолжит карьеру в "Минае"
14. ↑  «Сказал себе: «Наверное, хватит». Артем Милевский объявил о завершении карьеры

Спасылкі
--------

* Мілеўскі: «Лепшая жанчына — гэта Ліга чэмпіёнаў!»
* Падрабязнасці працэдуры змены грамадзянства Мілеўскім

|  |  |
| --- | --- |
| ⚙️   Фота, відэа і аўдыё | Instagram · YouTube |
| Тэматычныя сайты | AS.com · BDFA · by.tribuna.com · Dynamomania.com · eu-football.info (ігрок) · FBref.com · FootballDatabase.eu · FootballFacts.ru · Kooora · National Football Teams.com · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · ТФФ (ігрок) · УАФ · УЕФА |

| Склады зборнай Украіны |
| --- |
| 

| ⛭Зборная Украіны — Чэмпіянат свету 2006 |
| --- |
| Сцяг Украіны | 
* 1 Шаўкоўскі (б)
* 2 Нясмачны
* 3 Яцэнка
* 4 Цімашчук
* 5 Язерскі
* 6 Русал
* 7 Шаўчэнка
* 8 Шалаеў
* 9 Гусеў
* 10 Варонін
* 11 Раброў
* 12 Пятаў (б)
* 13 Чыгрынскі
* 14 Гусін
* 15 Мілеўскі
* 16 Варабей
* 17 Вашчук
* 18 Назаранка
* 19 Калінічэнка
* 20 Белік
* 21 Ратань
* 22 Свідзерскі
* 23 Шуст (б)
* трэнер: Алег Блахін

 |

 |
| 

| ⛭Зборная Украіны — Чэмпіянат Еўропы 2012 |
| --- |
| Сцяг Украіны | 
* 1 Коваль (б)
* 2 Селін
* 3 Хачэрыдзі
* 4 Цімашчук
* 5 Кучар
* 6 Гармаш
* 7 Шаўчэнка
* 8 Аліеў
* 9 Гусеў
* 10 Варонін
* 11 Ярмоленка
* 12 Пятаў (б)
* 13 Шаўчук
* 14 Ратань
* 15 Мілеўскі
* 16 Селязнёў
* 17 Міхалік
* 18 Назаранка
* 19 Канаплянка
* 20 Ракіцкі
* 21 Бутко
* 22 Дэвіч
* 23 Гараінаў (б)
* трэнер: Алег Блахін

 |

 |